דירובהאי אמבאני

**דירהג'לל היראצ'נד "דירובהאי" אמבאני** (באנגלית: **Dhirajlal Hirachand "Dhirubhai" Ambani**; 28 בדצמבר 1932 – 6 ביולי 2002) היה איש עסקים הודי מיליארדר, מייסד חברת ריליאנס אינדסטריז בשנת 1958. אמבאני הוציא את ריליאנס למסחר בבורסה בשנת 1977. בשנת 2016 הוענק לו לאחר מותו עיטור , העיטור האזרחי השני בחשיבותו בהודו, על תרומתו למסחר ולתעשייה. במהלך השנים הועלו נגד אמבאני טענות רבות למניפולציות בשוק ההון, העלמת מס ונפוטיזם. דירובהאי הוא אביו של מוקש אמבאני, שממשיך את דרכו בראש חברת ריליאנס אינדסטריז.

## ראשית חיים וקריירה
אמבאני היה אחד מבניו של היראצ'נד גורדהאנבהאי אמבאני, מורה בבית ספר כפרי השייך לקהילת בניה, וג'מנבהן אמבאני, ונולד בצ'ורוואד, עיר במדינת גוג'ראט שבהודו, ב-28 בדצמבר 1932. הוא למד בבית הספר בהאודור חאנג'י. בשנת 1958 חזר מעדן כדי לנסות את כוחו בעסק עצמאי בהודו בשוק הטקסטיל. נאמר גם שעבד תקופה מסוימת כמלאן בתחנת דלק.

## ייסוד ריליאנס אינדסטריז
אמבאני חזר להודו והקים את חברת "מאג'ין" בשותפות עם צ'מפקלל דמאני, בן דודו מדרגה שנייה, שחי עמו בתימן. מאג'ין ייבאה חוטי פוליאסטר וייצאה תבלינים לתימן.

משרדו הראשון של תאגיד ריליאנס קומרשל הוקם ברחוב נרסינאת'ה בשכונת מסג'יד בונדר במומבאי. היה זה חדר בשטח של 33 מ"ר עם טלפון, שולחן אחד, שלושה כיסאות ושני עובדים.

בתקופה זו התגוררו אמבאני ומשפחתו בדירת שני חדרי שינה ב"ג'אי הינד אסטייט" בשכונת בהולשוואר, מומבאי. בשנת 1965 הסתיים שיתוף הפעולה בין צ'מפקלל דמאני לדירובהאי אמבאני, ואמבאני המשיך לבדו. נאמר כי לשניהם היו אופי שונה וגישות שונות לניהול עסקים.

## האשמה במניפולציה בשוק ההון
בשנת 1988 עמדה ריליאנס אינדסטריז להנפיק זכויות של איגרות חוב להמרה. נפוצו שמועות שלפיהן החברה עושה כל מאמץ כדי שמחיר המניה לא ירד אפילו במקצת. קבוצת סוחרי מניות מקלקוטה, שכונתה "קרטל הדובים", זיהתה הזדמנות והחלה לבצע מכירות בחסר במניות ריליאנס. כדי לבלום זאת, החלה קבוצת סוחרים שכונתה לימים "חברי ריליאנס" לקנות בבורסה לניירות ערך במומבאי את מניות ריליאנס שנמכרו בחסר.

כדי למצוא פתרון למצב זה נסגרה הבורסה במומבאי לשלושה ימי מסחר. רשויות הבורסה (BSE) התערבו בקביעת מחיר המניה וקבעו כי קרטל הדובים חייב לספק את המניות בתוך ימים אחדים. קרטל הדובים קנה מן השוק מניות ריליאנס במחירים גבוהים יותר, והתברר כי דירובהאי אמבאני עצמו סיפק לקרטל את אותן מניות והפיק רווח נאה מן המהלך שלהם.

לאחר האירוע הועלו שאלות רבות מצד מבקריו ומצד התקשורת. רבים לא הבינו כיצד סוחר חוטים עד לפני שנים מעטות הצליח להעמיד תזרים מזומנים כה גדול דווקא בשעת משבר. התשובה לכך ניתנה בפרלמנט על ידי שר האוצר דאז, פרנאב מוקרג'י. הוא הודיע כי משקיע הודי שאינו תושב (NRI) השקיע עד 220 מיליון רופי בריליאנס בשנים 1983–1982. השקעות אלו הועברו דרך חברות שונות כגון Crocodile, Lota ו־Fiasco, שנרשמו בעיקר בהאי מאן, ולכולן היו בעלי מניות בעלי שם המשפחה שאה. חקירה של הבנק המרכזי של הודו בפרשה לא מצאה כי ריליאנס או בעלי השליטה בה ביצעו מעשים או עסקאות בלתי חוקיים או בלתי אתיים.

## מוות
אמבאני אושפז בבית החולים בריץ' קנדי במומבאי ב-24 ביוני 2002 לאחר שסבל משבץ מוחי קשה. היה זה השבץ השני שלו, הראשון אירע בפברואר 1986 ושיתק את ידו הימנית. הוא היה בתרדמת במשך יותר משבוע. הוא נפטר ב-6 ביולי 2002 בגיל 69.

## לאחר מותו
לאחר השבץ הראשון בשנת 1986, העביר אמבאני את השליטה בריליאנס אינדסטריז לבניו, מוקש ואניל. בנובמבר 2004 הודה מוקש בראיון שקיימות מחלוקות בינו לבין אניל בנושאי בעלות. הוא ציין גם כי המחלוקות "נמצאות בתחום הפרטי".

לאחר פטירתו של דירובהאי אמבאני, הקבוצה נחלקה לשתי חברות: ריליאנס אינדסטריז לימיטד בראשות מוכש וקבוצת ריליאנס אניל דירובהאי אמבאני בראשות אניל. בסופו של דבר מוקש אמבאני נבחר למנכ"ל ואניל אמבאני נבחר ליו"ר.

נכון לשנת 2017 העסיקה החברה יותר מ־250,000 עובדים. בשנת 2012 הייתה ריליאנס אינדסטריז אחת משתי חברות הודיות שדורגו בין 100 הראשונות ברשימת פורצ'ן 500 של חברות הענק בעולם לפי הכנסותיהן.

## הערות שוליים

קטגוריה:מיליארדרים הודים
קטגוריה:הודים שנולדו ב-1932
קטגוריה:נפטרים ב-2002